
întregirii neamului. Dar atât Golgota, cât şi Invierea 
românească nu pot avea nici un rost, dacă nu se vor 
lega organic cu Rusaliile româneşti. Fără Rusalii au 
fost zădarnice atât suferințele de veacuri, cât şi jertia 
nesfârşitului şir de eroi. Fără Rusalii nici marele praz- 
nic al întregirii naţionale nu poate avea alt sens, de- 
cât acela de-a face prăbuşirea mai adâncă şi mai du- 
reroasă. Timpul Rusaliilor a sosit. E vremea ca să 
culegem şi noi toate roadele Pătimirii şi Invierii noastre, 
sau să ne prăpădim ca nişte nevrednici. 

Dar unde sunt apostolii noştri ? Apostolii neamu- 
lui nu pot îi alţii, decât îndrumătorii lui naturali, fiii 
cei mai luminaţi ai lui şi cari nau rupt încă legătu- 
rile sufleteşii cu el; apostolii trebue să fim noi căr- 
turarii, cât timp mai există în sufletul nostru o scân- 
teie din focul sacru al dragostei de neam. 

Suntem în sărbătorile Rusaliilor. A sosit timpul 
să ieşim din nepăsare şi pasivitate. Să urmăm pilda 
Apostolilor. Să nu mai îim şovăitori şi îricoşi. Să nu 
ne temem nici de aceia ce sug seva dătătoare de vieaţă 
a neamului, nici de aceia ce omoară încrederea în pu- 
terile sale. A venii vremea să începem lupta hotrită . 
şi nemiloasă atăt împotriva fiinţelor parazitare cari 
sustrag şi înstrăinează bunurile materiale ale acestei 
fări binecuvântate, cât şi împotriva acelora cari distrug: 
şi secătuesc bunurile spirituale şi morale ale acestui 
popor blajin și prea iertător, terfelind în noroi tot ce 
are neamul mai mândru şi mai de valoare. 


Au sosit Rusaliile. E vremea să se organizeze 
toate forţele morale şi intelectuale, Nu mai putem privi 
nepăsători în jurul nostru. Trebue să luăm parte la 
toate manifestările de vieaţă publică şi socială, pentru 
ca să combatem pretutindenea elementele nevrednice 
şi destructive şi pentru ca să aşezăm la temelia vieţii 
noastre naţionale şi de stat stânca de granit a mo- 
ralităţii. 

Suntem în sărbătorile Rusaliilor şi din acest prilej 
ne simţim îndemnați să facem un insistent şi călduros 
apel către toţi aceia cari pot şi vreau să ne înţeleagă. 
Credem că e de datoria imperioasă a oricărui Român 
conştient să acţioneze individual şi colectiv, să pro- 
moveze din răsputeri toate asociaţiile care urmăresc 
realizarea acestui scop măreț. Între aceste asociaţii 

Concurs la parohia Haieu. =>, 
Penru complenirea parohiei Haieu (protopopiatul 

Oradea) devenită vacantă prin moartea M. On. loan 

Cinca, publicăm concurs cu termenul de 15 lulie cr. 
Oradea, 11 lunie 1935. 





No. 2221/1935. 


+ Necrolog. 


Cu durere comunicăm Ven. Cler diecezan, că 
M. On. loan Cinca, protopop on. paroh în Haieu, în ziua 
de 6 lunie crt., a reposat în Domnul în anul al 43-lea 
al. preoţiei şi al 69-lea al vieţiei sale. 

Preoţii diecezani pentru repaosul sufletului ador- 
mitului Frate vor aduce la altarul Domnului suira- 
giile pii indaținate. . 

In veci amintirea lui! 

Oradea, 11 lunie 1935. 

RUSALIILE 


Sărbătoarea Rusaliilor ne aminteşte acea miracu- 
loasă schimbare pe care pogorirea Spiritului Sfânt a 
produs-o în sufletul Apostolilor. Nu mai sunt şovăitori 
şi îricoşi, nu se mai tem de Jidovi, nu se mai ascund; 
ci, plini de curaj şi bărbăţie, păşesc în public, ca să 
propovăduiască cu încredere şi demnitate cuvântul 
mântuitor, evanghelia lui Isus Christos. Şi asttel începe 
activitatea lor binefăcătoare, care în scurt timp aşează 
definitiv temeliile solide ale Bisericii creştineşti, ca 
prin ea să se producă toate roadele pe care putea să 
le dea sacrificiul sublim.de pe Golgota şi învierea 
glorioasă de a 3-a zi. 

Viaţa neamului românesc a ajuns şi ea în preajma 
sărbătorii Rusaliilor. Golgota noastră a îost lungă, a 
durat secole şi a fost bogată în dureri şi suierinţe. A 
trebuit să dăm multe jertfe, să sacrificăm mulţi eroi, 
pentru ca să putem vedea înfăptuit şi praznicul, cel 
mare al Invierii româneşti, sărbătoarea înalțătoare a 

menționăm în mod deosebit Agru-l sau Asociaţiunea 
Generală a Românilor Uhniţi. 

Rusaliile pe lângă semnificaţia lor general-creşti- 
nească de a fi sărbătoarea pogoririii Spiritului Sfânt 
şi a întăririi sufleteşti a Apostolilor, au primit la noi 
la Români şi un alt înţeles special, acela de a fio 
comemorare a morţilor. Ziua din ajunul Rusaliilor se 
numeşte şi Sâmbăta-morţilor. Din acest cult al mor- 
ților îşi are originea şi numirea românească a acestei 

sărbători. Rosalia erau corganele de flori cari împo- 
dobeau mormintele morţilor în această zi. 

Rusaliile pentru noi Românii trebue să însemne o 
sinteză a acestor două semnificaţiuni. Cultul morţilor 
şi în primul rând al acelora cari au murit pentru idealul 
naţional, adică cultul eroilor împreună cu tăria de 
suflet a demnităţii şi curajului cetăţenesc trebue să fie 
pietrele de temelie, pe cari să se înalțe edificiul gran- 
dios al vieţii noastre naţionale. S. Anca, 














Congresul Agru-lui dela Beiuş. 


In zilele de 1 şi 2 lunie, Beiusul; orășel aciuiat 
la poale de codru, a îmbrăcat sfraie de sărbătoare. 
A primit oaspeți, a găzduit una dintre cele mai înăl- 
făfoare și mai viguroase manifestații de vieajă a Bi- 
sericii noastre Române lLinită cu Scaunul Apostolic al 


Romei. Beinșul avea datoria s'o facă, fiindcă această ! 


Biserică a noastră i-a dat nimbul ce l-a ridicat din 
anonimatul unui târgușor de munte, la rolul mare ce 
I-a avut şi-l are în isioria culturală a Românilor de 
dincoace de Carpaţi. Prin daniile și ctitoriile episco- 
pilor Samuil Vulcan, Mihail Pavel, Deme- 
metriu Radu s'au ridicat aici nu numai ziduri ci 
s'a cimentat aici şi o bună parte din sufletul lor mare, 
ce radiază intens peste veacuri. Zidurile sure, cu se- 
verifale lor cărfurărească predispun suțlefele spre 
jertfă. și muncă spirituală şi generaţiile de profesori 
cărturari de talia lui Teodor Aron, loan Bu- 
fteanu, Consftatin Pavel s'au nizuit ca atmo- 
sfera aceasta să fie potențată an de an. Prin Beiu- 
şul de ieri și cel de azi vorbește spiritualitatea gravă, 
austeră a Bisericii noastre, a Ardealului nostru de 
pe vremuri. Din acest suflu de vieaţă s'a născut o 
fară nouă. 

Și precum Făt Frumos din basmele noastre a 
băut apă din izvorul fermecat pentru ca să recâștige 
puteri, am plecat şi noi la suflul de vieafă al stră- 
bunilor pentru ca să ne renaștem sufletește. lată rostu: 
şi semnificația congresului nostru dela Beiuş. 


Ziua î. 


Sâmbătă, 1 iunie, cu cer închis, plumburiu, încă de 
dimineaţa începe o ploaie măruntă, ca prin sită, iar 
dup'amiazi norii îşi varsă cu prisosinţă belşugul. Cu 
toate acestea oaspeţii sosesc. Oradea, Carei şi alte 
centre ale diecezei noastre, cu autobuzul, cu trenul, 
descind rând pe rând cei chemaţi şi cei ce se intere- 
sează de problemele noastre. 

O sală a liceului „Samuil Vulcan“ geme de mul- 
țimea intelectualilor curioşi să ştie ce va îi a doua zi. 
Comitetul diecezan dela Oradea împreună cu cel pa- 
rohial, dela Beiuş ţin aici o şedinţă preliminară ce se 
prelungeşte până la ora 12 din noapte. Se discută aici 


] 


probleme interesante, se pun la punct probleme de 
viitor şi lumea abia se îndură sâ mai plece. Au ţinut 
sfat aici: Preşedintele Dr. Victor German, Par. Canonic 
Augustin Maghiar, asistentul eclesiastic Păr. Canonic 
Dr. Aloisie L. Tăutu, D-l ŞI. Mărcușşiu, profesorii dela 
Oradea, loan Buta, Augustin Cosma, Dr. Gavril Stan, 
Aurel Pop, Dr. C. Tămăian, Vasile Bolca, Remarcăm 
prezenţa multor profesori dela Beiuş în frunte cu di- 
rectorul liceului Dr. Flueraş. Aici e întreaga organizație 
din Beiuş, în frunte cu preşedintele local, D-/ Dr. Bozac, 
Păr. Profopop Dr. Hetcou, Prof. Buşiţia, Prof. Teiu- 
şan, Prof. Popoviciu, Prof. Ştefan Musta, D-l Santău, 
D-l Riţiu, Ing. Boeriu, D-na Angela Sălăgean, D-na 
Dr. Pavel etc. Organizaţia din Carei, reprezentată prin 
D-l Aurel! Coza, directorul liceului »Vasile Lucaciu« şi 
vicepreşedinte al Agrului eparhial. In mijlocul unei lumi 
atât de selecte e aşa de plăcut, dar atât de greu să 
tronezi. De aceea preşedintele Agru-lui Eparhial D-/ 
Dr. Victor German, după un răstimp, cedează prezi- 
diul şedinţei D-lui vicepreşedinte Șfefan Mărcușiu. 


Ziua a 2-a. 


In zorii zilei încep să sosească satele: Delani, 
Finiş, Negru, Pocola, Fiziș, Uileac, Soncuiuș, Pe- 
rani, Băifa, Vintire, Holod, Drăgești, Gruilung, Sâm- * 
băta etc., mulţi, tot mai mulţi până când numărul ce- 
lor sosiți trece binişor peste 5000. Frumoşi îmbră- 
caţi, în pitoreşti straie regionale de sărbătoare, procură 
o plăcută atmosferă de sărbătoare tradiţională româ- 
nească. La ora 9 dimineaţa începu Liturghia solemnă. 
|. P. S. S. Episcopul Dr. Valeriu Traian Frențiu, în- 
conjurat de întreg capitlul din Oradea şi de un impo- 
zant săbor de preoţi celebrează sf. Liturghie. Biserica 
parohială e neîncăpătoare. Capela liceului, unde ce- 
lebrează Păr. Bal/, Musta, Bolca şi Pașcadi e tixită. 
Aci predică Păr. Dr. [. Bal. Cu cunoscuta-i vervă făl- 
măceşte evanghelia zilei, stigmatizând viciul beţiei 
atât de frecvent în acea regiune. Din suflete calde 
se ridică rugăciuni către cer. La liturghia pontificală 
predică Părinte Profesor Augustin Cosma, inter- 
pretând evangelia din Dumineca orbului. Cu verva-i 
cunoscută face un apel către credincioşi, să deschidă 

ochii, să vadă trebuinţa de a se înşirui în cadrele 
Agrului pentru a. combate, cu puteri unite, miasmele 
morale din zilele noastre, care viciază atmosfera su- 
fletească a unui neam întreg. 

După Liturghie urmează o înălfăfoare procesiune 
euharistică, prin careul pieţii Dr. Ciordaş. La proce- 
siune au participat credincioşii din satele sosite la 
congres, şcolile secundare din localitate, călugării asum- 
jionişti, clericii dela Academia Teologică din Oradea 
şi o mulțime de credincioşi. Lumea a rămas deplin 

. impresionată de această manifestaţie creştină. 

La ora 12, în sala festivă a liceului »Samuil Vul- 
can« se face deschiderea solemnă a congresului. 
I, P. $. $. Episcopul Dr. Valeriu Traian Frențiu 
rosteşte următorul cuvânt de deschidere: 


CHRISTOS A ÎNVIAT!!! 
Onorată adunare generală, iubiţilor fraţi și fii ! + 


Inainte cu două săptămâni sf. Părinte a ridicat 
la cinstea altarului pe doi mucenici din Anglia, cari 
şi-au vărsat sângele pentru credinţa lor tare şi vie şi 
pentru ca să-l prefacă în sămânța de adevărată cre- 
dinţă în iubita lor Patrie. Şi într'adevăr această să- 
mânţă a căzut în pământ.bun şi roditor şi an de an 
se înmulțeşte numărul acelora, cari au început să re- 
facă legătura cu Maica creştinătăţii, cu Roma eternă, 
de care a fost ruptă cu silnicie țara lor. De aceea si. 
Părinte în omilia sa, ținută în onoarea celor doi sfinţi 
noui a putut zice: »Nullo crudelitatis genere destrui 
potest sacramento crucis Christi fundata religio, non 
minuitur persecutionibus Ecclesia sed augetur ; et sem- 
per dominicus ager segete ditiore vestitur, dum grana 
multiplicata nascuntur« (22, 789/119/1935), ceea ce pe 
româneşte se traduce: religiunea fendată pe sacra- 
mentul crucii lui Christos nu se poate distruge cu nici 
un fel de cruzime. Biserica prin prigoniri nu se micşo- 
rează ci se măreşte ; şi ogorul dumnezeesc se îmbracă 
în recoltă tot mai bogată, de câte ori seminţele incolțesc 
şi rodesc. Agrul nostru încă trebue să-şi înmulțească 
roada sa, an de an, chiar şi dacă nu e silit să fie udat cu 
sânge de al martirilor ; fiindcă nu toţi mucenicii îşi varsă 
sângele pe eşafiod, ci mulţi îşi sfârşesc zilele prin tem- 
nițe sau rupţi de foame. Cu această din urmă metodă 
voeşte francmasoneria sau mai bine zis bolşevismul 
latent ce domneşte la noi să extirpeze pe încetul re- 
ligia din sufletele credincioşilor noştri. DBazaţi pe cu- 
vintele : »Bate-voiu Păstorul şi se vor risipi oile, 
întâi au întrodus în bugetul ţării plăţi destul de bune 
pentru toţi Preoţii tuturor confesiunilor şi foarte multe 
ajutoare tuturor bisericilor şi au trimis apoi pe sate 
anumiţi agenţi să îndemne pe credincioşi să nu mai 
dea nimic Bisericii şi să nu mai plătească ştolar şi 
leclical Preoţilor, fiindcă aceştia au plată mare dela 
Stat şi prin împroprietărire au primit pământ mult. 
lar când poporul a fost convins şi desvăţat a nu mai 

da cu ce datora bisericii şi Preoţilor, membrii comisiei 
bugetare înainte cu vreo 5 ani au încercat să reducă 
plata Preoţilor cu 75%. Pretestându-se însă la vreme 
şi văzând că n'a fost. bine ales momentul şi că bise- 
rica ar ieşi de data aceasta învingătoare, au cedat şi 
au început o altă metodă, a curbelor, tăind an de an 
câte ceva, până s'a ajuns la salariile de mizerie de 
azi ale Preoţimii. lar ca să rupă orice rezistenţă care 
numai prin solidaritate se poate ajunge, au făcut in- . 
trigi între confesuni sugerând fieştecăreia că una e 
neîndreptăţită pentru cealaltă. 

Papa Piu al X-lea a zis deja în 1905 (Enciclica 
II fermo proposito din 11 lunie 1905): Acţiunea cato- 
lică s'a înfiinţat nu numai pentru sfinţirea suiletească 
a membrilor ei, ci şi pentru răspândirea Impărăţiei: 
lui Christos în indivizi, în familie, în societate şi »fiindcă 
îşi propune a înnoi toate întru Christos, este un ade- 
vărat apostolat pentru onoarea şi mărirea lui Christos 
însuşi«. Deci fiecare membru al Agru-lui trebue să se 
silească a iubi pe Domnul Dumnezeu din tot sufletul 
său, din toată inima sa, din tot cugetul său şi din 
toată puterea sa. Nu numai când şi până când îi 
merge bine, ci în orice împrejurări, chiar şi când e 
pus la încercare, ca dreptul lov. Şi dragostea aceasta 
sinceră şi adevărată să o propage cu exemplul şi 
cu vorba, nu numai printre ceialalţi membri ai Agru- 
lui, ci şi printre toţi prietenii şi cunoscuţii săi. 

* Câţi creştini sunt cari zic: »N'am ucis, n'am îu- 
rat, n'am aprins casa nimănui şi aşa n'am pentru ce 
mă spovedi şi îşi sugerează că sunt foarte buni creş- 
tini şi iubesc pe Dumnezeu, sau alţii, cari caşi fari- 
zeul din sfânta Evanghelie zic: »Dumnezeule, mulțu- 
mescu-Ţi că nu sunt ca ceialalţi oameni: jefuitori, 
nedrepţi, preacurvari, sau caşi acest vameş. Postesc 
de 2 ori în săptămână, dau zecuială din toate câte am.« 
Partea aceasta a doua: »Postesc de două ari în săp- 
tămână şi dau zecuială din toate câte ame, o zic mai 
puţini fiindcă nu le convine şi aşa nu o consideră 
de obligatoare pentru ei, ci zic că postula fost intro- 
dus în orient, unde sunt multe fructe şi călduri 
mari şi nu se poate mânca multă carne şi fierbe 
cu untură, dar la noi mânci ce ai şi ce poţi.“ lar 
ce priveşte zecuiala, chiar şi creştinii bunii, cari se 
străduiesc a împlini cât se poate de bine poruncile 
lui Dumnezeu şi ale Bisericii, zic că porunca aceasta 
a fost în Legea Veche şi a obligat numai pe Evrei. 
In zădar le-am arătat şi noi prin mai multe pastorale, 
că legea zeciuielii obligă tot aşa şi în Testamentul Nou 
ca şi în Testamentul Vechiu; şi a fost dată pentru toți 
oamenii până la sfârşitul veacului, cum zice Sf. Alfons 
Liguori: »Intru recunoaşterea stăpânirii lui Dumnezeu. « 
In rugăciunile noastre îl numim pe Dumnezeu. »Atot- 
stăpânitor«, dar în praxă nu voim să-l recunoaştem, 
ci mai bine suntem gata să | ucidem pe Moşteanul, să 
ne rămână nouă tot, cum au făcut lucrătorii din vie, 
în parabola spusă de Isus. In zădar am arătat cu 

citate din Si. Scriptură, din Si. Părinţi, din Sf. Sinoade 
Ecumenice, că şi noi toți creştinii, Preoţi şi mireni 
suntem obligaţi a da zeciuiaia regulat şi conştiincios 
şi că criza care domneşte de atâţia ani nu va înceta 
până ce nu ne vom întoarce cum ne zice Domnul 
prin prorocul Malahia: »V'aţi abătut dela legea mea 
şi nu o aţi păzit, întoarceţi-vă către mine şi mă voiu 
întoarce către voi« şi »iarăşi va trimite Domnul ploaie 
„ timpurie şi târzie, ca mai "nainte şi se vor umplea 
ariile de grâu şi se vor vărsa teascurile cu vin şi unt 
de lem« (loil 2, 24) şi va înceta criza. lar Biserica 
Domnului din nou îşi va putea începe activitatea sa 
filantropică întreagă şi va putea învinge orice atac al 
duşmanilor săi. Atunci mucenicia Preoţilor prigoniţi şi 
înfometați de veacuri, va da rod ca şi sămânţa, care 
a căzut în pământ roditor. Şi numai atunci vom îi 
siguri că iubim pe Dumnezeu din toată inima noastră. 

Doresc din tot sufletul ca Agrul nostru și în spe- 
cial Agrul nostru diecezan să devină un pământ 
cât mai roditor şi prin împlinirea conştiincioasă a tutu- 
ror poruncilor şi dreprinderea şi augmentarea virtuţi- 
lor în sufletul membrilor săi să răspândească un par- 
fum încântător, care să se ridice până la cer şi urându- 
vă succes bun şi felicitând călduros comitetul central 
pentru munca rodnică depusă în ultimul an, declar 
adunarea generală a Agrului diecezan din anul 1935 


deschisă. 
Preşedintele D-l Dr. 
următoarea cuvântare : 


Victor German, rosteşte 


Organizaţia diecezană a Agrului se găseşte în pe- 
lerinaj aici, în acest oraş sfinţit de moaştele celui din- 
tâi şi celui mai mare Agrist de pe aceste plaiuri, care 
a turnat în faptă statutele noastre, mai înainte ca noi 
să le îi conceput în scris, care din prima lovitură a 
nimerit drumul, iar noi de câţi ani bâjbâim fără a găsi 
calea adevărată ; el va rămâne pentru totdeauna pil- 
duirea cea mai eclatantă a omului crescut de Biserică 
pentru Neam, a credinţei dumnezeeşti pusă din ser- 
viciul adevărului biruitor şi prin martirajul lui loan 
Ciordaş nu a consfințit suferințele generaţiilor trecute, 
căci prea destul au pătimit cei de ieri, ca să mai îi 
fost nevoe de o nouă jertfă. Nu! moartea lui a ră: 
scumpărat nemerincia noastră ; cei de azi şi de mâine 
nevrednici fiind ajuns-am să vedem ziua învierii. In 
umbra acestei vieţi de suprem ideal agrist, care a 
existat aevea, mai e nevoe oare de o nouă dovadă, 
cât de nevrednici epigoni suntem, în îaţa întrebării şi 
a zbuciumului zădarnic de trudă pentru a ne găsi 
rostul de a îi? 

Am putea zice, că din prima clipă Beiuşul i-a dat 
lui Ciordaş toată solicitudinea respectul şi prietenia şi 
abia azi ne dăm seama că ce mare lucru este aceasta 
cunoaştere şi recunoaştere. Nu a fost un singur om, 
ci toţi s'au contopit în el, vieaţa lui a fost vieaţa Be- 
iuşului, biruințele lui ale neamului. Trimisul lui Dum- 
nezeu şi alesul tuturora ; gata să moară cu el şi pen- 
tru el, cum ne arată pilda celui mai vrednic din tova- 
răşii lui: Bolcaş. Atunci cei pregătiţi de jertfă aveau 
credință tare până la moarte şi unificătoare desăvâr- 
şită prin moarte. 

Idolul întregului popor de aici, când simţise că 

jertia lui va putea asigura izbânda, a îmbrăcat în splen- 
doarea gloriei pe idealul Neamului: Vasile Lucaciu, 
Beiuşul îl alege pe Ciordaş, iar el pe Lucaciu. Unde 
suntem astăzi în faţa acestei ierarhizări ? lar pentru 
Biserica noastră va rămânea pentru vecie, aceasta epo- 
pee a Beiuşului, reprezentată prin consacrarea dată 
Leului din Siseşti, dovada de ceea ce a fost, este şi 
va i. 

Vieaţa şi moartea lui Ciordaş, au o înfăţişare cu 
totul excepţională. Cât de puţini au norocul să poată 
trăi îrumos ca el, şi ce extrem de rari sunt aceia cari 
binemerită cinstea morții lui chinuite. A trăit mai mult 
pentru alţii şi a murit numai pentru alţii. Idealul nostru 
agrist rămâne urmarea lui Christos; încercăm după 
neputințele noastre. şi reuşim cu nevredniciile noastre. 
Cine a mai avut norocul să se poată apropia aşa de 
mult de Mântuitorul ca acest martir? Nu o spunem 
aceasta, fiindcă o credem, ci o recunoaştem fiindcă 
ni-se arată. Dacă a fost aplaudat în vieaţa lui — şi a 
fost — nu pentru înălțarea lui s'a făcut, ci ca să-i ridice 
pe ceialalţi la el, întrat-a în lerusalim aici, altă Go- 
logotă adevărată i-a fost Lunca. Vieaţa a fost a popo- 
rului său, cum însuşi a declarat, vorba sa totdeauna 
cuvântul D-lui a vrut să fie, şi cel mai marea fost ca 
advocat când şi-a apărat Biserica şi Neamul. Din sufle- 
tul lui Ciordaş şi alţii ca dânsul a luat fiinţă Agrul 
nostru, prin ruga şi vrednicia lor s'a îndurat Cel de 
Sus de a încercat şi în acest fel mântuirea noastră 
refăcând vieaţa lor ne dăm seama cu adevărat de rostul 
lui, urmând faptele lor î-l servim. Acei cari au trăit 
ca Ciordaş şi au cunoscut idealul lui în țoată măreţia 
sa, când văd zilele noastre şi ştiu cum le-a visatel 
î-şi dau mai bine seama ca oricine, că un testament 
avem de împlinit. Tovarăşi lui de eri au datoria prin- 
cipală de a îi în fruntea acţiunii noastre; eri cu dânsul 
azi şi mâine cu Agrul, căci Ciordaş trăeşte în Agru 
şi numai prin sufletul de jertiă până la martiraj, ca 


al lui Ciordaş, va trâi Agrul. 


Acei cari din mila lui Dumnezeu aţi prins o fă- 
râmă din sufletul lui mare puneţi-o pe altarul organi- 
zației noastre ca să-i asiguraţi vieaţă veşnică ; acei 
cari aţi împrumutat ceva din bunătatea mare a ini- 
mei lui, aduceţi:o între noi, ca să aprindă nepăsările 
şi să biruim necredinţele. Acei cari pretindeţi ce pu- 
teţi şi ştiţi aprecia imensitatea jertfei vieţii lui trăite 
şi stinse, dovediţi că sunteţi într'adevăr pătrunşi de 
măreţia sacrificiului prin pilda muncii noastre, prin 
vieața închinată amintirii neuitate. lar pentru a şti ce 
înseamnă tovarăş de muncă şi jertiă, cum trebue să 
muncim împreună cu toţii pentru acest neam, priviţi-l 
pe Bolcaş. S'au înțeles desăvârşit în vieaţa, împreună 
unul lângă celalalt, nicicând şi de nimic despărțiți, au 
rămas pentru vecie — după moarte. 

Pentru aceia cari aţi fost martorii, tovarăşii, prie- 
tenii acelei activităţii, cari aţi avut norocul să trăiţi 
împreună o parte din vieaţă, cari aţi cunoscut gându- 
rile cele mai curate şi ideile celea mai nobile, din câte 
pot exista, cari aţi avut îericirea de a înţelege ceva 
din măreţia tainică a ființelor eroice, zic pentru Dvs. 
fericiţi muritori este mai clară noțiunea şi sensul 
Agrului, transmiteţi-o şi propagaţi-o deci. Aţi văzut şi 
cunoscut întruchiparea cea mai desăvârşită a Agristu- 
lui, care nu e înscris, ştiţi şi arătaţi cum să fim noi 
cei înscrişi şi cei cari trebue să ne înscriem. Dacă 
am îi demni am auzi glasul lui străbătând din profun- 
zime şi glasul lui de Arhangel ar răsuna umplând 
văzduhul, vrednicia noastră ne-ar îace să-i întrezărim 

figura plutind deasupra noastră cu stânga ocrotitoare, | catolice de rit latin. Păr. Protopop Dr. V. Hefcou vor- 


iar cu dreapta arătându-ne calea. 

Dă Doamne credincioşi ca Ciordaş Bisericii, Ro- 
mâni, împreună luptând, ca Ciordaş şi Bolcaş Nea- 
mului, trăind şi murind împreună, ca să învăluiască 
în aureola de glorie pe vrednicii urmaşi ai părintelui 
Lucaciu. 

Pentru cuvintele frumoase de îndemn Agru-l no- 
stru diecezan: 

[şi exprimă omagiile Excelenței Sale, prin bine- 
cuvântarea căruia se revarsă asupra noastră darul 
Celui de sus. 

Faţă de reprezentantul conducătorilor noştri po- 
“ Jitici ne exprimăm recunoştinţa noastră, care se va 
transforma în admiraţie în clipa, când, cei răspunzători 
de destinele neamului, vor transforma ţara aceasta în 
via Domnului. 

Raporturile noastre cu Biserica cealaltă naţională 
nicicând şi nimic nu le va reprezenta mai convingător 
ca jertia comună a celor doi martiri., Din somnul lor 
de veci se ţese visul nostru viitor. 

„Cu Biserica Romei una suntem prin sânge şi cre- 
dință, iar organizaţia noastră o mică părticică întâr- 
ziată şi străduitoare din măreţul organism al Acţiunii 
Catolice, întruchiparea idealului pontifical. 

Beiuşului nu-i putem exprima prin vorbe gratitu- 
dinea noastră, căci în acest pământ sfinţit de moaştele 
martirilor, şi udat veacuri 'de-a-rândul cu lacrimile de 
suferință a umilirii şi robiei, numai faptele vor dovedi, 
că am fost într'adevăr sămănătorii Cuvântului dumne- 
zeesc, 

Dacă ieri şcoala a fost torţa de lumină, care a 
arătat drumul de întâlnire şi unire pe veci a tuturor 
Românilor, azi, împreună cu toate societăţile culturale, 
are datoria să se transforme în reflector puternic 
pentru a ne dirija pe potecele întortochiate a greului 
urcuş ce ne aşteaptă în viitor: cum Astra ad astra. 

Faţă de Reuniunea Femeilor Române avem sen- 
timentele de iubire fiască a copilului faţă de mamele 
noastre, care ne-au crescut la sânul lor dulce cu Tatăl 
nostru, învăţându-ne Deşteaptă:te Române. 


Deputatul şi primarul Beiuşului, d-l Nerva Traian 
Cosma, transmite salutul d-lui Prefect al judeţului 
Bihor şi salută congresul în numele oraşului Beiuş. 
El spune că acţiunea Agru-lui, în vremile de distru- 
gere morală ce le trăim, este binevenită şi de aceea 
meriță aprobarea şi sprijinul tuturor oamenilor cari 
doresc binele acestui neam. 

Păr. Protopop Petru E. Popp, în numele bise- 
ricii ortodoxe române cere ca cele două biserici na- 
ționale, în apărarea patrimoniului naţional, să stea 
totdeauna alături, Să nu neglijăm în acest drum, 
exemplele trecutului. 

Păr. Canonic Dr. A. Ludovic Tăutu salută con- 
gresul în numele Comitetului central al Agru-lui. Agrul 
are de scop să trezească conştiinţa şi demnitâtea de 
Român unit cu biserica Romei. Asociaţia Agru-lui este 
şi va rămâne una dintre cele mai puternice fortărețe 
de energie în vieața noastră de stat şi apărare a mo- 
ralei evenghelice, 

Păr. Protopop Paul Hauler aduce salutul bisericii 


beşte în numele parohiei române unite din Beiuş. 
In numele Agru-lui- Beiuş vorbeşte foarte frumos 
D-l Dr. Bozac, preşedinte. lată ce spune D-sa: 


Inalt Preasfinfite, Doamnelor şi Domnilor, 

O vie şi adâncă mulţumire mă cuprinde azi, şi 
cred că toţi sunt alături de mine cu aceeaşi mare şi 
înălțătore bucurie, pe care numai o manifestare simi. . 
lară (celei de azi) poate să ne-o dea. 

Şi bucuria noastră este cu atât mai mare, cu cât 
orăşelului nostru i s'a dat cinstea de a fi ales locul 
pentru congresul Agru'lui. 

Fiţi bineveniţi în orăşelul nostru, care totdeauna 
a servit cu devotament cauza Bisericii noastre şi a 
Națiunii, adăpostind între zidurile vechilor sale insti-tuţii 
idealul şi străduinţele noastre şi ale pârinţilor noştri. 

Cultul trecutului, cinstirea înaintaşilor, cari au 
luptat cu atâta dârzenie pentru înfăptuirea unui mare 
ideal, trebue să fie adânc răvăşite în suiletele noastre, . 
căci viitorul nu se poate cuceri fără acest mare ca- 
pital sufletesc adunat de generaţiile trecute. 

În epoca aceasta de grele încercări, când temelia 
vieţii noastre sociale este săpată cu o tenacitate dia- 
bolică de factori care tind la coborirea Bisericii şi a 
Creştinismului, nimic nu ne poate ajuta mai mult decât 
unitatea de credință și forță. 

Avem de purtat o luptă grea contra acestui duşman 
care lucrează din umbră şi nu cunoaşte deviza : Onoare 
şi Curaj |] 

Zilnic vedem cum moştenirea noastră sfântă, cre- 
dința pe care Isus ne-a lăsat-o cu atâta iubire, cum 
tot ce ne e drag nouă, este batjocorit şi insultat de 
aceşti duşmani. i 

Ori, în fața acestor atacuri nu putem sta pasivi. 
Luptă şi încă o viguroasă luptă se cere să ducem ca 
să mântuim comorile spirituale, care sunt esenţa vieţii, 

Şi Isus cu Apostolii săi a cucerit lumea, nu cu 
sabia, ce-i drept, dar cu armă mai puternică, cu 
Crucea Sa. Dar până ce semnul crucii a ajuns să fie 
înfipt victorios pe cetatea nemuritoare a Bisericii cre- 
ştine, armate întregi de soldaţi ai lui Christos şi'au 
vărsat” sângele de martiri pentru credinţa lor. 

Câtâ nevoe am avea noi azi de aceşti adevă- 
rați creştini, cari au ştiut cum se cucereşte o cre- 
dinfă. 

Au cucerit-o cu atâtea jertfe şi noi azi nu ştim 
s-o păzim. Nu ştim, fiindcă ne lipseşte curajul acţiunii 
ce numai un suflet detașat de nimicurile vieții de 
toate zilele, poate să-l aibă. 

Dar o luptă de conservare şi prosperare este 
mult mai ajutată când se duce de indivizi organizați 
şi bine conduşi. De aceea concentrarea forțelor noa- 
stre spirituale în cadrul puternicei Asociaţii a Româ- 
lor Uniţi, ne uşurează mult datoria ce-o avem îaţă de 
Biserică, Neam şi Urmașii nostri. 

Eu nu pot decât să fac un apel călduros la 
conștiința tuturora, rugându-Vă să desvoltaţi o activi- 
tate colectivă sau individuală cât mai intensă. Să săvăr- 
şim fapte, căci credinţa fără fapte moartă este. 

“ Dacă fiecare din noi, acei care milităm sub sem- 
nul crucii, zilnic am încerca să urmăm în faptele 
noastre, numai într'o infim de mică măsură pe Mân- 
tuitorul, am putea forma zidui tare de apărare, de 
care valurile distrugătoare s'ar frânge. 

Un astfel de zid trebue să fie şi Agrul. 

Noi să lucrăm cu devotament, ca să adăugăm 
o cărămidă la înălțarea lui, căci la umbra acestor zi- 
duri puternice se vor odihni şi generaţiile viitoare, 
care se vor gândi cu recunoştinţă la părinţii lor. La 
luptă deci și nu uilați că avem cea mai tare armă 
de partea noastră, mai tare ca orice oţel, su- 
fletul. 

Pătruns de aceste sentimente, in numele organi- 
zaţiei Parohiale din Beiuş, salut cu toată dragostea 
Congresul Diecezan al Agrului. 

Salutul „Asfrei“ îl aduce directorul liceului dl 
Dr. Nicolae Flueraș, relietând activitatea culturală a 
Agrului, ce se împacă atât de bine cu preocupările 
bătrânei asociaţii de cultură de dincoace de Carpaţi. 

Mai vorbesc D-l Șfirbu, în numele Agru-lui pa- 
rohial din Carei, d-na Angela Sălăgeanu, în numele 
Reuniunii femeilor române din Beiuş. Urmează apoi 
cuvântul de mulţumire, adresat tuturora, de către d-l 
preşedinte Dr. Victor German. 

Şedinţa festivă e terminată, şi în curte se adună 
mulțimea mare a credincioşilor ce aşteaptă un cuvânt 
de îndrumare şi îmbărbătare. Se ţine aici o adunare 
poporală. Se rostesc vorbe însuflețite şi instructive de 
către: Dr. V. German, Păr. canonic Dr. Al. Ludovic 
Tăutu şi D-l Ştirbu (Carei). 1. P. [S. Sa Dr. Valeriu 
Traian Frențiu încheie seria cuvântărilor. 

După adunarea festivă, la liceul de fete are loc 
o masă comună. 


Şedinţa Publică administrativă. 


După deschiderea şedinţei D-l Prof. Vasile Bolea 
secretarul general al Agru-lui Oradea citeşte darea de 
seamă asupra activității anuale a Organizaţiei epar- 
hiale — Oradea. Raportul se discută în mod amplu. 

In legătură cu această discuţie Păr. canonic Dr. 
L. Tăutu, ridică problema educaţiei morale din şcoa- 
lele primare şi colaborarea armonică, în această di- 
recţie, între preot şi învăţător, pentru a se putea forma 
o concepție morală şi religioasă unitară în sânul po- 
porului nostru. În acest scop cere ca, în deosebi în 
comunele româneşti dela îrontierii de Vest, învățătorii 
să fie de confesiunea elevilor. Totodată relevă vexa- 
rea suiletească ce o sufere elementul românesc unit 
din judeţele Bihor, Sălaj, Sătmar, Maramureş prin co- 
lonizările înfipte în mijlocul lor şi prin care nu se ur- 
măreşte decât turburarea liniştei dintre fraţi. 

Dl Preşedinte Dr. Viefor German relevă starea 
din ce în ce mai îngrijorătoare a preoțimii noastre 
sub raportul material, prin reducerea. continuă a sa- 
lariilor. Preoţii noştrii, cari în trecut a fost cei 
mai însufleţiți animatori ai ideii naţionale, iar azi con- 
stituesc elementul de resistență şi contrabalansare a 
curentelor disolvante din sânul naţiunii, sunt pe cale 
de a îi copleşiţi de greutăţile vieţii, fără să mai fie în 
stare să-şi îndeplinească cele mai elementare datorii 
față de familiile lor. Vlăstarele lor sunt amenințate să 
nu se mai împărtăşească de lumina cărţii din cauza 
acestei greutăţi, 

D-l Proi. Augusfin Cosma cere ca din acest 
congres să se protesteze în contra tentativei de slă- 
bire a elementului românesc din această regiune, in- 
festată de minoritari, şi să se ceară o îngrădire a 
avortului susţinut cu atâta căldură de unii doctori ce 
profesează un umanitarism fals şi interese contrarii 
neamului nostru. i: 

D-l Proi Joan Bufa cere ca Agrul să poarte o. 
grijă specială elementului românesc dela oraşe, mese- 
riaşilor şi comercianților români, cari constituiesc în- 
tâiul element de luptă şi cucerire a citadelelor streine 
din Ardeal şi' părţile Ungurene. Cere înființarea de 
căminuri pentru ucenicii români, unde să fie crescuți 
în spirit creştinesc şi orientaţi asupra falsului miraj 
pe care li-l ofere cu atâta dărnicie spiritul disolvant 
al. acţiunilor muncitoreşti cu totul streine şi ostile in- 
tereselor neamului nostru. 

Păr. Dr. loan Bal cere ca Agrul să întervină 
la autorităţile publice ca să dea un sprijin mai eficace 
în combaterea sectelor care distrug unitatea sufletească 
a neamului nostru. Să se dea mână de ajutor în com- 
baterea concubinajului, care în aceste părţi a devenit 
o adevărată plagă socială. Toate aceste desiderate se 
primesc cu însufleţite aplauze. 

Urmează apoi raportul casierului. lau cuvântul: 
D-l Ștefan Mărcuş,. Păr. canonic Dr.. A. L. Tăutu, 
D-l Prof. Bușifla, Păr. Iluțiu (Finiş), care relevă că în 
criza financiară de astăzi nu se mai pot incasa nici 
taxele cele mai modeste. 

Păr. Canonic loan Georgescu, pentru întărirea 
publicisticei Agru-lui, cere o duminecă a Presei, iar 
ce priveşte cotizaţiile, plata lor în produse naturale 
(grâu, porumb). 

Ambele rapoarte se primesc, aprobate fiind cu în- 
delungate aplauze. Se trimit apoi telegrame Prea Fe- 
ricitului Părinte Papa Piu XI, Majestății Sale Regelui 
Carol II şi Guvernului. 

După aceea se trece la alegerea preşedintelui, E 
ales cu extraordinară însufleţire d-l Dr. Victor German, 
medic — Oradea, iar comitetul se complectează cu d-l 


loan Buta, vicepreşedinte, Proi. Jacob Crișan, casier, 
Prof. Aurel Pop, secretar. A 


Congresul, apoi, ca o rezultantă a discuţiilor vo- 
tează următoarea moţiune : 

1. Congresul eparhial al Agru-lui Oradea, întru- 
mit la Beiuș în ziua de 2 lunie 1935, constată cu 
satisfacție activitatea desvoltată cu mult zel și însu- 
flejire de toate organizaţiile sale de pe întinsul epar- 
hiei. Exprimă mulfumirile sale preoților și mirenilor, 
cari s'au angajat în nobila luptă pentru reînfronarea 
lui Christos în suflete, în familii şi în societate. Au- 
foriză Comitetul eparhial să folosească toate mijloa- 
cele pentru înmulfirea organizaţiilor locale şi pentru 
continuarea cât mai rodnică a activității începute. 


2. Ingrijat de consolidarea sufletească a Țării 
la hotarele de Vest, reprobă şi regretă folosirea până 
și a pafrioticei acțiuni de colonizare ca unealtă de 
tulburare și de slăbire a unităţii sufleteşti ce a existat 
la frontiera de Vest. 

5. Viu impresionat de slăbirea şi alocurea de 
încetarea armoniei și fradiționalei colaborări a bise- 
ricii şi a școalei la formarea religioasă morală şi 
națională a sufletului copiilor din şcoala primară, 
cere Ministrului Instrucțiunii în comunele cu Biserici 
române unite şi învățători de această religie, apți a 
colabora, în 'biserică şi în școală, cu preotul pentru 
formarea religioasă şi culturală. a sătenilor și a co- 
piilor. 

4.. Alarmat de tendința puterilor oculte, vrășmaşe 
bisericii, de a pauperiza clerul, pe însuțleţiţii apo- 
sfoli ai ideii naţionale creștine, prin continue ampu- 
fări de salar, protestează împolriva acestei slăbiri 
sistematice a celui mai rezisfeni element împotriva 
curentelor subversive şi dușmănoase [ării și cere 
celor în drept aşezarea clerului pe o treaplă de sa- 
larizare potrivită gradului lor de cultură şi formare, 
conform unei legi de armonizare juste şi drepte. 

5. Ingrijat de soartea și viitorul acestui near, 
mai ales aici la granița de Vest, unde elementul ro- 
mânesc lrebue să fie în preponderanţă, ca element 
de veghe, sfrăjer şi dig de apărare, protestează îm- 
potriva întroducerii în codul penal al Ţării a licenței 
desfrânate a avortului medical, cerând comitetului 
Central al Agrului ca la timpul oportun să facă toate 
demersurile necesare pentru împiedecarea acestei 
crime naţionale. 


6. In aceeaşi ordine de idei cere Comitetului 
Central să stăruiască cu energie la înfăpluirea in- 
- tegrală a punctelor cuprinse în Moţiunea congresului 
general dela Lugoj. 


7. Congresul eparhiei îndrumă organele sale 
subalferne să se preocupe de crearea și sprijinirea, 
în toate centrele urbane, a micei burghezimi, mese- 
riaşi, comercianți şi ucenici români, cari formează 
un element valoros și de încredere al bisericii şi al 
neamului, 

După cină, la ora 21, în sala festivă a liceului de 
băeţi sa dat un reuşit festival artistic, în a cărui 
cadre d-l director Aurel Coza dela liceul »Vasile Lu- 
caciu« din Carei a ţinut o strălucită şi interesantă con- 
ferințţă despre starea sufletească a societăţii de azi, 
făcând apel la trebuinţa imperioasă a unei regenerări 
morale. 

A cântat apoi corul clericilor dela Academia teo- 
logică din Oradea, sub conducerea d-lui prof. Fran- 
cise Hubic. Cântă arii naţionale D-na Rifa Mărcuş din 
Oradea, D-na Amalia Popovici cu d-l Grigorie Oşanu 
şi corul catedralei unite din Beiuş de sub conducerea 
d-lui G. Ardeleanu. | 

A fost o zi de reculegere şi înălțare suiletească 
rară, care sperăm că va lăsa dâre adânci în vieaja 
noastră socială. 


V. B. 


RĂSPUNSUL 


la telegramele trimise din congres: Preafericitului Pă- 
rinte Papa Pius XI, M. Sale Regelui Carol Il şi D-lui 
Prim-Ministru Gh. Tâtărescu. 


Citiâ del Vaticano. 
Augusto Pontefice gradito devoto 
filiale 


Cattolica, benedice di cuore diri- 


omaggzio congresso Azione 


genti soci auspicando copiosi salu- 


tari frutti cristiano apostolato. 


CARDINALE PACELLI. 


București, Palatul regal. 
Mulţumesc pentru omagiile con- 
gresului eparhial. 


CAROL B. 


București. 


Vă mulțumesc călduros pentru sinm- 
țemintele exprimate cuprilejul con- . 


gresului eparhial. 


GH. TĂTĂRESCU. 

Sărbătorirea L. P. S. Sale Episcopului Frențiu. 


"Dumineca trecută (9 Iunie c.), toată suflarea unită 
din Oradea a sărbătorit în cadrele unui festival şcolar 
de sfârşit de an, pe bunul nostru Episcop Dr. Valeriu 
Traian Frențiu, care nu de mult a împlinit 60 de ani 
de vieaţă. Amânat atunci acest umil prinos de recu- 
de recunoscătoare dragoste fiască, pentru doliul Săp- 
tămânii mari în care ne găsiam, el s'a desfăşurat acum 
cu atât mai sărbătoreşte şi cu un program de totu- 
lui original în sala festivă a Şcoalei Normale gr. cat. 
din loc. 

După bucata de cor şi orchestră (cuvintele de 
A. Pop): Cântaţi mărire, dedicație Episcopului Frențiu, 
executată de corul catedralei sub conducerea Revm. 
Hubic (a cărui compoziție muzicală şi este), a urmat 
d-l Lucăcel loan, cleric an IV, cu recitarea unui alt 
imn, dedicat de autor tot 1. P. Sfinţitului Frențiu : Popas, 
de Proi. A. Pop, dela Şc. Normală gr. cat. — Suntem 
pe terenul producţiilor originale. Inzădar mai încearcă 
corul să le întterupă şirul prin 7e-Deum-ul lui Men- 
delssohn, căci ele se continuă până la sfârşit. Cuvântul 
ocazional îl rosteşte Rev-mul cansnic Dr. |. Georgescu, 
ilustrând prin proecţiuni luminoase înfăptuirile mari 
ale Episcopului Frențiu, puse fie în serviciul Bisericii şi 


al culturii, fie în serviciul economiei diecezane. N'au 
lipsit nici măreţele înfăptuiri dela Oradea, Stâna de 
Vale, Bălăteasa, Ciungi, loşia etc., precum nici îru- 
moasele biserici clădite de [. P. S. Sa în atâtea locuri, 
în stil românesc. — Fetele Patronajului »Prea Sfânta 
Fecioară din Nazaret«, adunate şi instruite de Sora 
Sabina Minişan, execută apoi un Mulţi ani bihorenesc 
şi alte cântări poporane, predate cu simplicitate şi 
totuşi cu atâta farmec. Copiii dela Şcoala de Aplicaţie 
îşi dau şi ei Obolul la reuşita serbării jucând: „Copiii . 
recunoscători“, piesă într'un act, de Fr. Matia. Urmează 
corul Şcoalei normale, condus de Păr. Prof. A. Iluţiu, 
cu bucata: „Bunului Păstor“, cuv. de |. Şugar, elev 
de liceu, muzica de Fr. Sebastian, elev al Şc. Normale 
unite. Şi ca şi cele mai mici, mulţumită Surorilor con- 
conducătoare, îşi prezintă la sfârşitul serbării — şi 
elevele dela şcoala dn aplicaţie, omagiul lor de dra- 
goste şi recunoştinţă bunului Păstor. 

Exc. Sa Episcopul răspunzând binevoitor învitărilor 
ce I s'au adresat, a piimit apoi să se fotografieze cu 
corul »Uhnirea«, cu fetele dela »Patronajul Si. Fecioară 
din Nazaret« şi cu elevii (şi elevele) şcoalei de aplicaţie. 

Aşa bucuria a fost deplină. 




















Martirul naţional loan Ciordaş şi Biserica Unită.*) 


„„. Neamul, ai cărui fii, chiar şi 
atunci, când amurgul vieţii îşi sca- 
pătă asupra lor aripile lui de umbră, 
nu se înfiorează de groaza închisorii 
şi a martiriului... în veci nu va pieri... 

Ioan Ciordaş din Beiuş (4. 5..1913) 
către tatăl său, protopopul Mihail, din 
Doba, judeţul Satu-Mare, atunci rob 
în temniţa de Stat din Seghedin. 


In ziua eroilor (6 VI. 1935) s'a inaugurat la Be- 
iuş, în prezenţa maiorului Fundăfeanu, reprezentantul 
M. Sale Regelui Carol II, a d-lui ministru al cultelor 
şi artelor Alexandru Î. Lapedatu, a reprezentanţilor 
diferitelor autorităţi şi a unei mari mulțimi de popor, 
(10.000 de oameni !), monumentul martirilor naţionali, 
loan Ciordaş şi Nicolae Bolcaş, ucişi tâlhăreşte de ban- 
dele ungureşti în noaptea de 3 spre 4 Aprilie 1919. 

Sau proslăvit — şi cu drept cuvânt — marile 
vrednicii naţionale ale celori doi eroi, în deosebi ale 
celui dintâiu, care, deşi tânăr, avea un. întreg trecut 
de lupte şi de jertfe pentru cauza noastră naţională. 

S'a vorbit mai puţin despre legăturile lui Ciordaş 
cu Biserica Unită, al cărei fiu credincios era, deşi 
aceste legături nu sunt nici cele din urmă, nici cele 
mai neinsemnate. 


Fiu de preot din Betfia, el creşte cu prescură 
românească, 

Studiile secundare le face la liceul călugărilor 
Premontrei, fiind intern în Seminarul eparhiei române 
unite din Oradea. 

Astfel anii de supremă plasticitate spirituală, când 
i se formează adevărata fizionomie morală, tânărul 
Ciordaş îi petrece sub ocrotirea Bisericii. 

Aici învaţă el dragoste de limbă şi de lege, cu- 
raj, bărbăţie, înfrânare, jertiă dacă e nevoie pentru 
aproapele său, îrică de Dumnezeu. 

Dar el nu e numai un beneficiar al Bisericii. 

El ştie să răsplătească binefacerile primite, ca 
elev, prin apărarea bărbătească ce ia Bisericii sale 
româneşti, cutropite de episcopia maghiarizatoare de 
Hajdu-Dorog. 

Această apărare formează unul din cele mai în- 
semnate capitole din scurta, dar glorioasa sa vieaţă. 

El va trebui scris odată amplu, luminos, în cea 
mai periectă cunoştinţă de cauză. 


*) Fragment după o lucrare mai mare, închinată de 
autor lui Gheorghe Pop de Băseşti, cu prilejul apropiatului 
centenar (1 VIII 1935) al naşterii sale, 

Neavând acum la îndemână datele şi informaţiile 
cuvenite, încercăm p schiță fugarâ. 

Ciordaş e nu numai între fruntașii celor 20.000 de 
Români Uniţi, cari se întrunesc, sub preşedinţia lui 
Gheorghe Pop de Băsești, în 29 Maiu 1912, la Alba- 
lulia, ca să protesteze împotriva înfiinţării numitei 
episcopii, ci întră în toate comitetele de acțiuni. Intâiu, 
în cel mai larg deo sută de fruntaşi, cari prin repre- 
zentantul lor, d:l Iuliu Maniu, prezintă Moţiunea con- 
gresului. Apoi, în cel mai restrâns de 50 de inşi, în: 
sărcinat cu organizarea, rezistenței naţionale, în toate 
parohiile amenințate dela graniţa noastră de Vest. Pe 
urmă, în acela şi mai restrâns de 20 de inşi, ales în 
27 lulie același an, la Cluj, In sfârşit, între cei şapte 
avocați, însărcinaţi să apere pe preotul-martir Gheorghe 
Mureşan şi pe cei 14 credincioşi ai săi, din Moitinul 
Mic, în faimosul proces dela Satu Mare, din vara anu- 
lui următor (1913). Pretutindeni. unde e primejdie şi 
nevoie de ajutor,: el e de față, îmbărbătând pe toţi cu 
ținuta, cu vorba, cu fapta sa pilduitoare. 

Cât de temeinică şi frumoasă e pledoaria lui Cior- 
daş pentru Moftineni! Cu câtă dibăcie şi pătrundere 
nu dovedeşte el, din canoanele şi rânduelile Bisericii, 
că, în altar, în sfânta sfintelor, m'au ce căuta cei ne- 
chemaţi ! Mai ales nu, în timpul liturghiei, venind sgo- 
motos cu »echipaj« dela prefectură, asistat de prim: 
pretor şi alţi slujbaşi calvinişti ai Statului Maghiar, cu 
abatere dela itinerarul fixat, cum venise nenorocitul 
de laczkovics Mihâly, vicarul episcopiei de Hajdu- 
Dorog, ucis de bomba dela Dobriţin! »Ce să mai co: 
mentăm aceasta ?« — întreabă neuitatul erou-martir. 
— »Ne spune desluşit laczkovics că, nu cu bulla papii, 
nici cu calitatea lui de şef-revizor episcopesc, cu atât 
mai puţin cu prudenţa pastorală, ci cu trăsura prefec- 
tului a încercat să-şi facă opinie şi simpatie . . „« 











VESTITORUL 


turghia<. 


101 


Pledoaria îşi atinge scopul. Cei învinuiți pe ne- 
drept sunt achitaţi. Atât sunt de convingătoare faptele 
şi cuvintele de apărare ale lui Ciordaş. Țudecători şi 
opinie publică nu se pot împotrivi evidenţei lor. 


Luând cuvântul, în parlamentul maghiar, Csernoch 
Jânos, metropolitul-primat al Ungariei de atunci, e ne- 
voit să dezaprobe şi el purtarea provocătoare a vica- 
rului laczkovics, spunând că »n'ar fi fost îngăduit să 
intre în biserică atunci, când acolo se săvârşia li- 


Cu adevărat can basme ea cuvântului putere! 


Bine înţeles, când cuvântul e expresiunea unui: 
suflet de erou! Şi Ciordaş are dela cine să înveţe 
credință şi eroism. Tatăl său, protopopul român unit, 
Mihail Ciurdariu, din Doba, judeţul Satu-Mare, e şi el 
erou martir, care-şi ispăşeşte păcatul iubirii de neam: 
nu numai cu pierderea »congruei«, adică a salarului 
cuvenit dela Stat, ci şi cu trei luni şi cinci 'zile robie 
în temnița din Seghedin, precum şi cu amendă de o 
sută de coroane aur. | 

Când intră tatăl său în temniţa unde ceva mai 
înainte robise loan Raţiu, Vasile Lucaciu, luliu Coro- 
ianu şi alţi fruntaşi români, el îi adresează cuvintele 
memorabile din îruntea acestor rânduri: »Neamul, ai 
cărui îii, chiar-şi atunci când amurgul vieţii (tatăl său 
era om bătrân !), îşi scapătă asupra lor aripile lui de 
umbră, nu se înfiorează de groaza închisorii şi a mar- 
tiriului .. . în veci nu va pieri... .« 

Dar nu numai neamul şi biserica, cu astfel de 
Îii, nu vor pieri în veci; nu va pieri nici amintirea 
acestor fii binecuvântaţi. Virtuţile lor se vor .aduce 
totdeauna ca pildă generaţiilor viitoare şi se vor slăvi 
din veac în veac, ii 

P. loan Georgescu, 











Incă o victimă a Sovietelor. 
P. S. Sa Leonida Feodorofi, | R. 


Aflăm că episcopul unit Leonida Feodoroii, pro- 
tonotar apostolic, exarh al Rusiei, în urma îngrozi- 
toarelor chinuri îndurate în temniţa din Moscova şi în 
insulele Solovki, şi-a dat obştescul sfârşit. EI s'a nă- 
scut la 4 Nov. 1879 în Petersburg, cum se numea 
Leningradul de astăzi. Studiile teologice le începe în 
oraşul natal, pe urmă le continuă îa colegiul pontifical 
din Anagni. În 1905 obţine doctoratul în filosofie la 
colegiul de Propaganda Fide din Roma. Tot aici ia şi 
licenţa în teologie. Studii de teologie mai face şi la 
universitatea din Fribourgul Elveţiei. La 25 Martie e 
hirotonit preot la Istanbul (Constantinopol) prin punerea 
mâinilor episcopului Mihai Mirow, vicarul apostolic al 
Bulgarilor catolici. Luptând cu curaj pentru reunirea 


. 


bisericilor, el e exilat prin ucazul ţarului Nicolae II în 
Siberia (1914). După prăbuşirea ţarismului, el dobân- 
deşte un moment libertate. Atunci revine la Petersburg, 
unde lucrează cu mult zel. Arhiepiscopul şi mitropo- 
litul rutean din Lemberg (Lvov), Andrei Szeptickyj, îl 
numeşte exarhul Rusiei, iar Sfântul Scaun. Apostolic 
al Romei îi dă titlul de protonotar apostolic. În curând, 
însă, izbucneşte crâncena persecuție nu numai împo- 
triva creştinismului îie catolic, îie ortodox, ci împo- 
triva oricărei religii. Cu prilejul acestor persecuții în- 
dură chinurile amintite la începutul acesiei note. Pentru 
veşnica pomenire a defunctului, s'a oficiat un parastas în 
biserica rusească unită S. Antonie din Roma. La acest pa- 
rastas a asistat şi Cardinaiul Sincero. P. loan Georgescu 

O mult grăitoare faptă 
creștinească. 


Increstăm ştirea nu fără o aleasă şi deosebită bu: 
curie, subliniind în mod deosebit mărinimositatea, azi 
rară, a unor astfel de suflete creştineşti. Nobilul gest 
e al soților Alexandru şi Iuliana Silaghi din comuna 
Arded (jud. Satu-Mare), cari din munca mâinilor lor şi 
din privaţiunile ce şi le-au impus, au lăsat o frumoasă 
moştenire de 9 (nouă) jugh. pământ, bisericii parohiale 
din numita comună. ” 

Prin hărnicia senatului bisericesc şi în mod deo- 
sebit prin aceea a D-lui Dr. Augustin Mircea, prim- 
curator, s'a realizat din vinderea acestui pământ îru- 
moasa sumă de 78.000 Lei. 

Fie ca Bunul Dumnezeu să răsplătească „mult 
grăitoarea faptă creştinească a celor doi soţi din Arded. 
Numele lor nu va fi uitat în rugăciunile ce se vor 
înălța dela altarul bisericii pe care au iubit-o aşa de 
mult, 





„CRONICI 


— lertarea cea mare la Tria. În ziua de 23 
Maiu a, c. s'a celebrat cu mare asistenţă în comuna 
Tria din Bihor, iertarea cea mare. In vederea acestui 
scop, credincioşii noştri de acolo, au fost pregătiţi prin 
predici, anume despre însemnătătea indulgenţe celei 
mari. Bunii credincioşi din acea comună au răspuns 
într'un număr frumos la chemarea noului lor păstor, 
Nic. Cristea, apropiindu-se foarte mulţi de sfintele 
taine şi îndeplinind în cea mai mare reculegere con- 
diţiile cerute pentru câştigarea darurilor legate de 
această indulgință. Popor cu frica lui Dumnezeu, a 
jertiit o zi de lucru, au lăpădat toată grija cea lumească, 
ca să-şi înalțe sufletul la Dumnezeul izbăvirilor, :pe 
care l-au rugat cu lacrimi în ochi — după celebrarea 
iertării celei mari — afară la țarină să păziască ho- 
tarul de intemperiile naturii. Preoţilor, cari au dat con- 
cursul, Zurbău, Moza, Pitic, Miclăuş, Chişbora, răsplată 
dela Cel de sus, li se cuvine, iar părintelui din loc şi 
d-lui învăţător Floruţ G. care a condus corul tinere- 
tului laudă pentru zelul cu care muncesc mână în 
mână la ridicarea morală a acestei comune. 


— Noul preşedinte al Academiei papale 
de ştiinţe. In şedinţa sa din 26 Mai, Academia pa- 
pală de ştiinţe »Nuovi Lincei«, -a candidat cu unani- 
mitate de voturi pe P. Gemelli, O. F. M., Rectorul 
Universităţii catolice a Sf. Inimi din Milano, la scaunul 
prezidenţial al numitei Academii, pentru bieniul 1 De- 
cemvrie 1935 — 1 Decemvrie 1937. Alegerea fiind 
prezentată Si. Părinte, prin o scrisoare din 7 lunie 
crt. Cardinalul Secretar de Stat comunică secretarului 
Academiei că Si. Părinte a binevoit a-şi da Inalta Sa 

aprobare alegerii făcute. Astfel, scaunul prezidenţia! 
al vestitei academii, devenit vacant prin moartea prea 
de timpurie a Păr. Gianfranceschi S. 1. e completat 
prin una din cele mai curate glorii ale ştiinţei. 


— Treizeci şi nouă de luni în U.R. S.S. 
Sub acest titlu s'a publicat la Praga, o carte a lui M, 
Rudolf, scriitor comunist, foarte cunoscut pentru ne- 
număratele articole scrise în presa franceză şi ger- 
mană iscălite cu pseudonimul »Charles«. In scrierile 
sale evident lăuda şi apăra Sovietele. Originar din Ro- 


| mânia, are o vastă cultură, cunoaşte multe limbi şi a 


luptat încă din tinereţe în rândurile comuniste. Urmă- 
rit de poliția din diferite ţări pentru felul înverşunaty 
cu care apăra credinţele sale, a fugit în Rusia sovie- 
tică, ţara visurilor şi a dorințelor sale. Au fost deajuns 
39 de luni pentru a-l vindeca radical de boala comu- 
nistă şi s'a îolosit de cel dintâi prilej ca să părăsească 
Sovietele, unde avea o bună situaţie, preferind acestei 
situaţii invidiabile, o existenţă nesigură în ţările bur- 
gheze. In cartea publicată acum recent el afirmă că, 
în Rusia nu există nici comunism, nici socialism. 
Sistemul sovietic e, după el, cel mai slab şi se înte- 
meiază numai pe făţărnicie, pe înşelăciune, pe ingerinţe 


'şi pe teroare. Comisariatul Externelor are două lim- 


bagii deosebite : unul pentru a vorbi comuniştilor streini 
şi celalalt pentru diplomaţiei. Istoriseşte şi un incident 
interesant. Un anumit Petrovitch, încredinţat din par- 
tea Comisariatului Externelor să primească la gară o 
delegaţie de comunişti turci, din nenorocire, s'a întâl-. 
nit cu misiunea diplomatică din Turcia, care sosea cu 
acelaşi tren, şi şi-a început cuvântarea de bun sosit 
îndemnându-şi auditorii să lupte împotriva regimului 
de fier al lui Kemal Paşa. »Tovarăşul« Florinsky, in- 
credinţat cu primirea misiunii diplomatice, sosind în 
acel moment cu greu putu repara cumva încurcătura 
provocată de Petrovitch. Rudolf afirmă că comuniştii 
streini părăsesc în mase teritoriile sovietice, preferind 
»libertăţii« sovietice chiar şi închisoarea în ţările lor 
de origine. Cartea întemeiată pe fapte concrete, va îi 
tradusă în diferite limbi. 











Distincție rară. 

Cu prilejul zilei de 8 Iunie, aniversa- 
rea Restauraţiei, M. S$. Regele prin De- 
cretul Regal Nr. 1556, a binevoit a con- 
feri, printre mai multe persoane fruntaşe 
ale vieţii noastre publice, şi Episcopului 


nostru diecezan, |. P. S. Sa Valeriu Traian 


Frențiu, ordinul „Ferdinand L.“ 
Intru mulţi ani Stăpâne! 

O importantă aniversare. 


La 8 August se împlinesc 25 de ani 
'de când S. Congregaţie a Sacramentelor 
a publicat Decretul Quam singu- 
lari Christus amore, prin care 
Papa Euharistiei, Pius X, a invitat la 
masa euharistică pe micii nevinovaţi, 
statorind că, copiii trebue să se apropie 
de 1-a Impărtăşanie îndată ce ajung la 
anii priceperii: adecă aproximativ la 
vârsta de 7 ani. 

Pentru a prăznui cu vrednicie scai 
mare eveniment, care a produs așa mult 
bine în suflete şi în Biserică, numita S. 
Congregaţie, a luat fericita inițiativă de 
a organiza în lumea întreagă o Cumine- 
care generală a tuturor copiilor catolici. 
Acest singular praznic, va avea loc, con: 
torm modalităţilor ce se vor publica la 
vreme, în 15 August, sărbătoarea Ador- 
mirii Maicii Domnului. 








— Din raportul general al secţiei econo- 
mice-financiare (Nr. 4674—1934) a arhiepiscopiei 
şi mitropoliei ortodoxe din Bucureşti reținem 
aceste date preţioase şi sugestive: »Sumele cheltuite 
în cursul anului 1934 cu lucrările arătate (construcţii 


şi reparaţii da biserici) se ridică la lei 40,156.809, 
dintre care se arată proveniența numai la lei 29 mi- 


lioane 773.163... Astiel după datele ce ni s'au comu- 
nicat, ovetilenita acestei sume este următoarea: 


Prefectura judeţului Iliov .. . . . Lei  4,189.280 
ȘI Prahova . ..... i 159.000 

KA i Vlaşca .. . . i 736.830 

z i Muscel ... . FA 148.000 

î i Dâmboviţa . ; "90.000 

ȘI Teleorman . . . ii 76.000 

Dela diferite comune ...... , „ 5,813.490 
„ enoriaşi şi pantahuze . . . . + 12,635.779 

Din bugetele bisericilor . . . . . .  , 4.108.788 
Dela bănci populare ....... > 1.510.000 
„Stat , pa a / 66.000 

„Sf. Arhiepiscopie. . . . fe 40.000 

„diferite într. din ga Prahova . ;» *205.000 

Nespecificaţi . . ....:...-.- „ 10,383.646 


Total Lei 40,156.809 


Tot atât de însemnate sunt diversele donaţii de 
terenuri şi de bani făcute de primării, judeţe sau de 
particulari. D, C. Angelescu, fost guvernator al Băncii 
Naţionale, donează bisericii parohiale Bucşani-Vlaşca, 
pentru pictură, suma de lei 220.000. (Vezi curierul arhi- 
“episcopiei „Apostolul“ din 15 Mai 1935 p. 196—197). 

Intâlnire colegială de 20 ani. 


Absolvenţii liceului din Beiuş — promoţia 1915 
(seria |.—1l.) — sunt rugaţi a lua parte la înţâlnirea - 
colegială de 20 de ani, ce va avea loc Duminecă în 
25 lume 1935 , după liturghie şi parastas pentru pro-. 
fesorii şi colegii morţi, în sala îestivă a liceului din 
Beiuş. Anunţurile se pot face Ja Păr. Dr. Aloisie L. 
Tăutu canonic . în Oradea, (Str. D. Cantemir. 36. 














pene —_—— 


Cum. se împacă în „Revista 
Teologică“. 


Sibiu, N-rile Mai—lunie a. c., de o parte, bizarul 
apel »despre unirea bisericii anglicane cu bisericile 
ortodoxe« de Georgius Leicester: Marriott A. M,, tra- 
ducere “din latineşte (!) de Dr. G. Ciuchandu, iar de 
altă parte, excelentul articol de critică biblică »Isus în 
teologie«, câteva note cu prilejul centenarului apariţiei 
Vieţei lui Isus de Fr. D. Strauss datorită d-lui Gr. T. 
Marcu. Acesta arată foarțe bine marele păcat al pro- 
testantismului de-a îi proclamat »suveranitatea bunului 
plac în materie de credinţăc. Dacă acest păcat l-ar : 
ispăşi numai câţiva teologi, începând cu Strauss şi 
sfârşind cu Alfred Rosenberg sau neopăgânul Ernst! 
Bergmann, şi încă ar îi foarte trist. 

Ar îi o dovadă de ceea ce evanghelia iniăai 
sare stricată. Răul cel mare e, însă, că necredința 
»savanţilor« a molipsit cea mai mare parte a poporului 
german, chinuit de o criză sufletească, aproape fără 
precedent în ultimele patru secole. Şi cu reprezentanţii 
acestui protestantism nihilist cochetează şi se pupă pa- 
triarhul Miron şi câjiva chiriarhi ortodocşi. Ce autoritate 
morală mai poate âvea, de pildă, Raportul general al 
secțiunii -culturale. pe 1934 a arhiepiscopiei Bucureşti 
către Adunarea eparhială Nr. 4616—1935 (Apostolul 
din 10 Mai 1935 p. 169)? De o parte se plânge de 
»atâtea curențe străine de duhul ortodoxiei<«, precum 
şi de »propaganda religioasă a sectelor«, de alta se 


înfrățeşte cu episcopii Nugent de Lincoln, Lord Harold | . 


şi F. G. Greg etc, Ce e această antinomie?. Ne-ar 
putea lămuri fraţii dela una din cele două reviste? 





ed 


“Sinoadele protopopeşti” 


constitue subiectul unui interesant articol al Pr, 1. Borza 
(Unirea, Blaj 8 VI, 1935). Sf. 'Sa arată că aceste sinoade 
nu-şi prea ating scopul pentru care sunt instituite. Con- 
vocate şi conduse ca de obicelu, „pleci acasă aproape nu- 
mai cu ce ai venit“. Se citește puțin şi se discută şi mai 
puțin. Autorul cere ca exclusiv protopopul să numească pe. 
disertant, al cărul nume trebue să rămână necunoscut. Diser 
tația lui să se dea cu 7—:0 zile mai înainte unui recensent 
destoinic, care să-i prezinte recenzia ia scris. Citirea atât a diserta- | 
ţillor cât şi a recenziilor să o facă cel mai bun preot cetitor 
din protopopiat. Pentru sporirea bibliotecii protopopeşti ambu- 
lante cu cele mai nouă lucrări teologice, să se creieze fonduri, 
fle din cotizaţii, fie din alte mijloace. Nu ne putem lasuşi pro 
punerea Pr. î. Borza în ce priveşte procurarea de cărți :În; 
limba maghiară, din ce în ce tot mai puţin cunoșcută. 

In legătură cu salarizarea 
de mizerie a clerului. 


„Renaşterea“ (Craiova, Mai 1935) se ocupă de câteva pro- 
bleme importante, Ea prevede „vremuri grele“, o întoarcere la vre- 
murile molitvelnicului, când bietul preot va fi nevoit să trăiască 
iarăşi exclusiv din mila enoriașilor săi, fiindcă Statul, condus 
tot mai mult de francmasoni şi liber-cugetători, nu vrea să mai 
ştie de Dumnezeu şi de Biserică, De aceea, cel dintâiu buget 
pe care-l atacă acum cu gândul de a-l desființa 'cu totul este 
acela al cultelor. În altă parte, elogiinii discursul P. S$. Sale 
Vartolomeiu, rostit în senat pentru apărarea preoţimii, se miră 
că sărăcirea clerului se întâmplă sub „un partid şi un ministru, 
cărora le plăcea să se prezinte ca patroni ai, ortodoxiei ro- 
mâneşti“, 


Răul, credem noi, nu e fără leac. Dacă până acum parti- 


dele politice şi-au bătut joc de biserici, cauza e că ele au iz- 
butit să arunce între acestea mărul de ceartă. Au spus că bi-! 
serica dominantă e nedreptățită faţă de celelalte biserici: mino- 
ritare, ca să poaţă izbi în acestea. Când acestea au fost trân- 
tite la pământ, iată că acum vor să o doboare şi pe cea 
dominantă, Directorul acestei reviste scrie, în. acelaşi număr, ca 
despre o eventualitate aproape sigură: „Căci ia să ne traus- 
"spunem în situația” — zice d-sa — „că mâine ar putea să se 
producă o separație a Bisericii de. Stat“... Doamne, fereşte! 
zicem noi. Mai rău decât ucigă-l toaca, ori ducă-se pe pustii! 
Admițând această ipoteză, însemnează că admitem şi recu-: 
noaştem Statul ateu, cea mai cumplită rătăcire morală a tim- 
„purilor moderne. Dacă State mari, vechi, puternice au plătit și 
plătesc scump aceste „experiențe“ politice sociale, al nostru 
poate să sucombe cu totul. De aceea sau jerifit 800.000 de 
creştini şi de Români ? Noi ținem cu sfinţenie: Daţi lui Dumnezeu 
cele ce sunt ale bul SĂ chezarului ceea ce i se iadul 

zile sii cnigiiiile, de Dr. Dr. Nicolae Lupu, din iăbuăle cele 
mai vechi până la căderea imperiului Asaneştilor din Peninsula 
Balcanică (1250). Blaj, 1935 (296 pagini format 8 mare, 100 tei) 

Autorul, prof. la Academia Teologică din Blaj, se ocupă 
de mereu actuala chestie a legii strămoşeşti. Pe bază filologică, 
dar mai ales istorică, el dovedește că această lege a noastră 
a fost cea romană latină, în dependența directă de Roma. 
Cea naţională de .astăzi a dominanţilor noştri are origini te- 
nebroase, greco-slave: şi turano-tiranice. Cartea e scrisă cu 
multă sevinătate şi obiectivitate, întrun sti! clar, convingător, 
De aceea se va ceti cu interes şi cu plăcere. Are, insă, şi lip- 
suri (episcopia de Tomis cu zece titulari, martirii dobrogeni, 
basilicele . creştine din Tropaeum Traiani- Adamclisi, Axiopolis- 
Hinog etc.), provenite din necunoaşterea literaturii ştiinţifice 
moderne, care, sperăm, vor dispare la o eventuală nouă ediţie 
O recomandăm, totuşi, iubitorilor de lecturi istorice. 


— Posesiunea şi apărarea ei de Dr. Joan Boroș, advocațt 
Oradea, 1935, 118 pag. Preţul 100 Lei. — lată îitlul lucrării 
recent apărute a cunoscutului avocat otădan, Dr. loan Boroş, fost 
Prof, supl. la Academia de Drept din localitate. Materia tratată 
e din cele inai vaste şi fecunde. Pornind dela concret la abstracţ, 
autorul începe cu posesiunea în desvoltarea ei (locul posesiunei 
în dreptul civil, păreri despre ea, elemeniele ei), pentru a ajunge 
apoi la noțiunea, definiția şi dobândirea posesiunii. speciile, efec- 
tele, .pierderea şi apărarea ei, etc. Dat fiind că precizarea si- 
gură a doctrinei despre posesiune e astăzi de cea mai mare 
actualitate, şi autorul s'a achitat pe deplin. de sarcina ce însuși 
şi-a luat-o scriind lucrarea, aceasta se impune dela a sine. ____| 


Tipografia Românească. Oradea. 

Anul XI, No. 13-14 


— ara mea, de prof. Elena Dr. Aciu, poem alegoric 
pentru copii, Cluj, 1935 31 pag., prețul ? 

— Cuiburi, piesă ocazională de Paşti pentru copii dela 
grădinițe, cu cântece. şi dansuri, in 3 acte, Sia 1936, 24 pag, 
prețul ? 

Distinsa profesoară şi publicistă ardeleană, D-na Elena Dr. 


Aciu, ne dă în aceste două gingașe producţii literare material 
scenic. potrivit pentru copii cu ocazia serbărilor naţionale și ale 


SE. Paşti. In Țara mea, totul şi toate o îndeamnă pe micuța 
copilă adormită alături de păpușa ei la dragostea de țară. Şi 
zânele şi pagii şi semănătorii ... lar în Cuiburi, (inspirate de- 
sigur de duioasa vieață a copilaşilor lipsiţi de părinţi), autoa- 
rea ne descrie bucuria Învierii şi pentru orfani. Cu toată delicateţa 
şi gingăşia lor, însă, aceste bucăţi teatrale prezintă unele 
greutăţi când e vorbă de reprezentarea lor. Chiar de aceea, 
d-na autoare observă că „acolo, unde, posibilităţile tehnice sunt. 
mai reduse, unele scene se pot 'omite, după aprecierea regiso- 
rului“. Pentru a procura adevărate mângăieri sufleteşti copiilor, 
ar trebui ca ele să nu lipsească dela nicio grădiniță ori şcoală 
primară Se pot comanda dela. autoare: Cluj, Str. Catedralei 1. 


— Manualul Serbărilor Şcolare de //ie /. Mirea vol. 
II. cuprinzând conferințe, teatru, muzică, “dansuri şi recitări 
pentru cinci serbări şcolare complete: 1. Serbarea Paştilor 
(Primăverii); 2. Serbarea sădirii pomilor; 3 Serbarea Indepen- 
denţii (Zece Maiu); 4. Serbarea de ziua eroilor; 5. Serbarea 
încheierii anului școlar. Cu o prefață de 1. Simionescu. Editura 
„Cugetarea“, Bucureşti IV, Str; Mătăsasi 23. Format 8, 224 
pagini, 50 .de iei. : : 

Precum am arătat şi când am înregistrat vol. [. al acestei 
lucrări, ea cuprinde material foarte variat, bogat, însă. din ne- 
fericire, inegal ca valoare literară-artistică. Alături de poezii de 
cea mai autentică inspirație datorite unor scriițori ca G. Coş- 
buc, St. O. losif, M Codreanu, Z. şi A. Bârsan, V. Militaru 
etc, găsim şi altele care nu meritau cinstea de a fi desmor- 
mântate din colecţiile cotidianelor noastre. Aşa e „Doina Cri- 
zei“ de lon Manu cu. versuri ca: „Frunzuliţă de trifoi, Nu 
„e criză, e crizoi“, Sau alte nostimade ca acestea datorite unor 
căpitani în retragere, invalizi de războiu etc., oameni de sigur 
vrednici de toată cinstea şi atențiunea în viaţa de toate zilele, 
dar ale căror înseilări de cuvinte sunt departe de a mulțumi 
cele niai elementare cerinţe de artă literară. De aceea lucrarea 
nu poate îi întrebuințată decât cu mare precauţie. 











Căminul „Sf. Augustin“ 
în București. 


Cu data de 1 Mai 1935, Căminul »Sf. Augustine 
de sub conducerea Păr. A. Barral, Asumpţionist, şi-a 
mutăt sediul pe bd. Carol 61, într'un local mai spaţios, 
care poate adăposti peste 50 de studenţi. 

Căminul este aşezat chiar în îaţa statuei Pache 
Protopopescu din piața cu acelaş nume, nu departe de 
Universitate, (dela gară tramv. 24). 

Pe lângă condițiuni excepționale de lumină şi de aer, 
de hrană abundentă şi sănătoasă, studenții se bucură 
de o supraveghere serioasă atât din punct de vedere 
intelectual cât şi moral. 

Taxa de întreţinere, în care nu se socoteşte nici 
spălatul nici îngrijirea medicală, este de 2000 lei pe 
lună. Se mai adaugă o taxă de înscriere şi amenaja- 
ment de 1000 lei anual. 

Părinţii doritori de a asigura băieţilor lor confortul, 
liniştea şi seriozitatea necesară anilor de studii în ca- 
pitală, să se adreseze Păr. A. Barral, rector, 61 Bd. 
“Carol, Bucureşti. 

